Statul vrea să reglementeze munca la negru. Lucrătorii vor fi plătiți cu vouchere.
Activitatea bonelor ar putea fi reglementată printr-un proiect de lege. Sunt vizați inclusiv instalatorii și zugravii. Proiect de lege: vouchere în loc de bani cash. Prin plata cu vouchere, s-ar evita munca la negru. Lucrătorii ar plăti astfel contribuţie la pensie şi la sănătate. Voucherele ar urma să fie cumpărate de la ANOFM. Voucherele vor fi impozitate cu CAS şi CASS. Un voucher are o valoare de 15 lei. Proiectul nu e pus încă în dezbatere publică.
O țeavă spartă sau un robinet stricat ar putea aduce și mai multe dureri de cap. Plus o plimbare…Instalatorul se va ocupa de problemă, dar nu-l vei putea plăti cu bani, ci cu vouchere, pe care le vei lua de la Agenția pentru Ocuparea Forței de Muncă. Valoarea unuia va fi de 15 lei. Tot cu vouchere, vei plăti și bona copilului, femeia care te ajută la curățenie sau zugravul. Iar ei vor merge să-și deconteze tichetele, tot la ANOFM.Așa vrea Guvernul vrea să atace munca la negru. E un proiect de lege, care nu a fost pus încă în dezbatere publică. Dar dacă ajunge să fie aplicat, toată plimbarea asta a voucherelor are ca scop reținerea unui impozit de 20%, scrie Ziarul Financiar. Ministrul Muncii, Raluca Turcan, spune că peste un milion de "lucrători casnici“ vor beneficia astfel de protecție socială.